Publication: Magyar Közlöny
Issue: MK-1999-32 (Year: 1999, Number: 32)
Era: 1990-2004
Section: a 10/1999. (IV. 16.) PM rendelethez
Paragraph Index: 200

a 10/1999. (IV. 16.) PM rendelethez Kitöltési útmutató a biztosítók éves belső adatszolgáltatási rendszeréhez A táblázatoknak minden esetben a tárgyév egészére vonatkozó adatokat kell tartalmazniuk. 1/A tábla Ebben a táblázatban a nem-életbiztosítási ág biztosítási szerződéseinek darabszámát, illetőleg annak változásait kell bemutatni, ágazatonként. Nyitóállomány: tartalmazza a tárgyévet megelőző év december 31-én érvényes biztosítási szerződések darabszámát. Indexelések: a január 1-jei indexeléseket is a 2. oszlop tartalmazza. Járműfelelősség: önjáró szárazföldi, légi, tengeri, tavi, folyami járművel összefüggő felelősség. Törlés érdekmúlás miatt: idetartozik a lejáratkori megszűnés és a szüneteltetés (is). Egyéb megszűnés: idetartozik a felmondás is. Belföldi kockázat: az ország határain belül vállalt és kötött kockázatok, a kockázatviselés területi hatályától függetlenül. Külföldi kockázat: minden, az ország határán kívül eső és ott kötött kockázat. Amennyiben a biztosító a megadott szempontok szerint az állományvesztést nem tudja megbontani, azt a 7. oszlopban egy összegben kell szerepeltetni. A csomagbiztosítások egy darabnak számítanak. A módozat díjfelosztásakor kapott legnagyobb arányú díjrész szerinti biztosítási kockázati csoporthoz kell sorolni őket. 1/B tábla Ebben a táblázatban az életbiztosítási ág biztosítási szerződéseinek darabszámát, illetőleg annak változásait kell bemutatni ágazatonként. (Kivéve egyszeri díjas és díjmentesített szerződések.) Nyitóállomány: 1/A tábla szerint. Díjmentes állomány: az ún. nem díjköteles állomány, amelyre már egyáltalán nem vár a biztosító a jövőben díjat. Feltőkésítési szerződés: amelyben egy előre meghatározott egyszeri vagy rendszeres befizetések ellenében a kötelezett olyan kötelezettségeket vállal, amelyek időbeli tartama és összege egyértelműen meghatározott. Járadékbiztosítások: az egyszeri díjas járadékbiztosításokat az 1/BB táblázat 2. sora tartalmazza. Az egy munkaadó által egy szerződővel kötött valamennyi biztosítás egy darabnak számít. CSÉB: az 1986. július 1. előtt bevezetett módozatok állományát fel kell osztani az egyes ágazatok között, azonban a biztosítás speciális jellege miatt külön soron is be kell mutatni. A „term fix” módozatok a vegyes életbiztosítások kockázati csoportba sorolandók. 1/BB tábla Ebben a táblázatban az életbiztosítási ág díjmentesítések és egyszeri díjas biztosítási szerződéseit kell bemutatni. Értelemszerűen idetartoznak a tárgyévet megelőző évben kötött, még kockázatban álló szerződések is. Nyitóállomány: 1/A tábla szerint. 1/C tábla Ebben a táblázatban a nem-életbiztosítási ág állományilag nyilvántartott biztosítási szerződéseinek éves állománydíját kell bemutatni. Nyitóállomány: tartalmazza a tárgyévet megelőző év december 31-én érvényes biztosítási szerződések részletfizetési pótdíj nélküli állománydíját. Járműfelelősség: 1/A tábla szerint. Belföldi kockázat: 1/A tábla szerint. Külföldi kockázat: 1/A tábla szerint. 1/D tábla Ebben a táblázatban az életbiztosítási ág állományilag nyilvántartott biztosítási szerződéseinek éves állománydíját, illetőleg változásait kell bemutatni, biztosítási ágazatonként. (Kivételt képeznek a díjmentesítések.) Nyitóállomány: 1/B tábla szerint. Feltőkésítési szerződés: 1/B tábla szerint. CSÉB: 1/B tábla szerint. 1/E tábla A táblázatban a biztosító főbb módozataira vonatkozó szerződésszámot, díjbevételt és kárkifizetést kell bemutatni. 2/A tábla Ez a táblázat a biztosító díjbevételét mutatja be biztosítási kockázati csoportonkénti bontásban. Díjbevétel: 1. számú oszlop a 260/1997. (XII. 21.) Korm. rendelet 2. számú melléklete alapján az eredménykimutatás 01. sor a) pontjában szerepelő összeg. Feltőkésítési szerződés: 1/B tábla szerint. Járműfelelősség: 1/A tábla szerint. Az 1/A, 1/B, 1/BB 1/C, 1/D, 2/A táblázatok esetében az összesen soroknak le kell fednie a biztosító teljes tevékenységét, illetőleg állományát a direkt üzletre vonatkozóan, ezen felül itt kell kimutatni (2/A tábla) a viszontbiztosításba vett és adott díjbevételt. 1999/32. szám 2/AA tábla A biztosító külföldi székhelyű hálózati egységének (fiókjának, ügynökségének stb.) díjbevételét kell itt bemutatni, élet- és nem-életbiztosítási ág bontásban. Díjbevétel: 1. számú oszlop a 260/1997. (XII. 21.) Korm. rendelet 2. számú melléklete alapján az eredménykimutatás 01. sor a) pontjában szerepelő összeg. 2/AAA tábla A táblázatban a biztosító által viszontbiztosításba vett biztosítások közül a viszontbiztosításba továbbadott biztosítások díját kell bemutatni. 2/B tábla A táblázat élet- és nem-életbiztosítási ág bontásban tartalmazza hálózati egységenként a díjbevételt. Hálózat: Az egyes biztosítótársaságok szervezeti felépítése szerint, a központon kívüli, régiók szintjéig lebontott különböző szervezeti egységek összessége értendő alatta, ahol az adminisztratív tevékenység folyik (pl. ahol megyei igazgatóság van, azt kell egységként feltüntetni). Életbiztosítási ág díjbevétel összesen: eredménykimutatás 01. sor a) pontjából. Nem-életbiztosítási ág díjbevétel összesen: eredménykimutatás 01. sor a) pontjából. 2/C tábla E táblázat a biztosító által a módosított 1995. évi XCVI. törvény 132. § (2) bekezdés alapján az Állami Biztosításfelügyelet számára fizetendő felügyeleti díj elszámolását mutatja. Díjbevétel: a tárgyévben a 260/1997. (XII. 21.) Korm. rendelet 2. számú melléklete alapján az eredménykimutatás 01. sor a) pontjában szerepelő összeg a beszámolási időszakra értelmezve. 2/D tábla E táblázatban (a társasági adó, helyi adó, a biztosítót érintő általános forgalmi adó, valamint személyi jövedelemadó vonatkozásában) az adótörvények hatályos előírása szerint az adóhatóság által kivetett, az adott tárgyévre szóló adófizetési kötelezettséget kell bemutatni. 3/A tábla A táblázatban be kell mutatni élet- és nem-életbiztosítási ág bontásban a káresetek darabszámát (1. és 3. oszlop) és a káresetekre történt kárkifizetéseket, vagyis a megtérülésekkel csökkentett kárösszeget (2. és 4. oszlop):

Source: https://magyarkozlony.hu/hivatalos-lapok/c9ba6a74623b9cf7560263122eeafa0c09367bc4/dokumentumok/4f3f2f630e91bdb8e54a8f9e3b22098664d59633/letoltes